V 11. stoletju je bila v Galati ustanovljena mestna judovska skupnost, ki je štela okoli 2.500 oseb. Leta 1171 je bilo v Galati ustanovljeno genovsko naselje, ki je bilo kmalu skoraj v celoti uničeno. Četudi so Genovežani vztrajno trdili, da uničenje nima nobene zveze z Beneško republiko, je bizantinski cesar Manuel I. Komnen (vladal 1143–1180) uničenje izkoristil kot izgovor za aretacijo vseh beneških državljanov in zaseg njihovega premoženja v celem Bizantinskem cesarstvu. Kastelion in judovsko četrt so izropali in uničili katoliški križarji v četrti križarski vojni leta 1403, malo preden so izropali Konstantinopel (1204).